
	[bookmark: nev]CSIZMADIA SÁNDOR
Általános orvos
Osztatlan, 12. félév
Szegedi Tudományegyetem
Általános Orvostudományi Kar
	






Témavezető:
	Dr. Sohár Gellért
egyetemi tanársegéd, SZTE ÁOK




Mediális szánkóprotézis és a teljes térd endoprotézis élettartamának összehasonlítása a testsúly függvényében

Bevezetés: A tanulmány szándéka, hogy elemezze a szánkóprotézis és a teljes térd endoprotézis (TEP) beültetésének eredményeit a testsúly függvényében. A térdízület egy kompartmentet érintő arthrosisában lehetséges a minimál invazív szánkóprotézis beültetése. Előnyei, hogy csupán az érintkező degenerált felszíneket kell eltávolítani, az ép csontszöveti veszteség minimális. Hagyományosan az elhízás relatív kontraindikációt jelentett. 2012-es tanulmányunk nem talált szignifikáns különbséget az obes és nem obes betegek szánkóprotézisének élettartama között, viszont a vártnál jelentősen több revíziós műtétet hajtottak végre. Ha az arthrosis több kompartmentet érint illetve a beteg jelentős súlyfelesleggel rendelkezik lehetséges, a nagyobb műtéti megterhelést jelentő TEP beültetése. Irodalmi adatok alapján a TEP-ek élettartama nagyobb és független a testsúlytól.
Módszerek: 2005-ben összesen 56 szánkóprotézist és 189 TEP beültetést végeztek a szegedi Ortopédiai Klinikán. Ezen betegek utánkövetéses vizsgálatára került sor 2013-ig bezárólag. Túlsúlyosnak a testtömeg index alapján azt tekintettük, akinek BMI-je magasabb volt, mint 33kg/m2. A klinikai eredmények testtömeg indextől való függése került tanulmányozásra.
Eredmények: A szánkóprotézis beültetésen átesett betegek közül összesen 36 normál testsúlyú és 20 obes páciens volt. Az átlagos BMI 31,2 kg/m2 (22,2 és 45,7 kg/m2 között), az átlagéletkor pedig 64 év volt (47 és 84 év között). Kizárólag a mediális oldalon történtek a beültetések. Az eltelt átlagosan 7 év alatt 1 túlsúlyos és 2 normál testsúlyú betegnél végeztek asepticus lazulás miatt protézis cserét. A TEP beültetésen átesett páciensek közül 141 normál testsúlyú és 54 túlsúlyos volt. Ebben a csoportban csupán 2 revíziós műtétre került sor, ezen időszak alatt. Egyet túlsúlyos és egyet nem túlsúlyos páciensen hajtottak végre. Az átlagos BMI 30,5 kg/m2 (19,8 és 43,8 kg/m2 között), az átlagéletkor pedig 69 év volt (36 és 84 év között).
Megbeszélés: A két protézistípus élettartama között jelentős, szignifikáns eltérés mutatkozott. Továbbá egyik protézis élettartama sem mutatott összefüggést a testsúllyal.



